open-index/open-wikipedia-markdown huggingface dataset:
Χεβδίγη της Σαξονίας

Η **Χέντβιχ της Σαξονίας** (*Hadwig von Sachsen*, περί το 914 – 10 Μαΐου 965), μέλος της δυναστείας των Οθωνιδών, δούκισσα των Φράγκων και κόμισσα των Παρισίων ήταν η μικρότερη κόρη του Ερρίκου Α΄ του Ορνιθοθήρα και της δεύτερης συζύγου του Ματθίλδης, κόρης του Ντήτριχ κόμη του Ρίνγκελχαϊμ. Τα αδέλφια της ήταν ο Όθων Α΄ της Γερμανίας, ο Ερρίκος Α΄ της Βαυαρίας, η Γερβέργη της Σαξονίας σύζυγος του Λουδοβίκου Δ΄ της Γαλλίας και ο Μπρούνο ο Μέγας αρχιεπίσκοπος της Κολωνίας. Παντρεύτηκε τον πρίγκιπα από την δυναστεία των Ροβερτιανών Ούγο τον Μέγα, με τον θάνατο του συζύγου της διετέλεσε κηδεμόνας του μεγαλύτερου γιου τους Ούγου Καπέτου, ιδρυτή της δυναστείας των Καπετιδών. Όταν ήρθε στην εξουσία ο αδελφός της αυτοκράτορας Όθων τακτοποίησε τον γάμο της αδελφής του Χέντβιχ με τον δούκα των Δυτικών Φράγκων Ούγο τον Μέγα για να δηλώσει την υποστήριξη του στους Ροβερτιανούς οι οποίοι ήταν σε διαμάχη με τον Λουδοβίκο Δ΄ της Γαλλίας. Η Χέντβιχ ήταν η τρίτη σύζυγος του Ούγου του Μέγα, μαζί του απέκτησε :

* Βεατρίκη της Γαλλίας 912-978, παντρεύτηκε τον Φρειδερίκο Α΄ δούκα της Άνω Λωρραίνης. 
* Ούγος *Καπέτος* π.939-996, δούκας & βασιλιάς των Φράγκων.
* Έμμα 943-968, παντρεύτηκε τον Ριχάρδο Α΄ του Οίκου της Νορμανδίας κόμη του Ρουέν.
* Όθων 944-965, δούκας της Βουργουνδίας.
* Ερρίκος Α΄ 946-1002, κόμης του Νεβέρ & δούκας της Βουργουνδίας.

Όταν πέθανε ο σύζυγος της, ο μεγαλύτερος γιος τους Ούγος Καπέτος ήταν ακόμα ανήλικος (956), η Χέντβιχ έγινε κηδεμόνας του στις κτήσεις του πατέρα του που κληρονόμησε.  Ο αδελφός της Μπρούνο, αρχιεπίσκοπος της Κολωνίας έγινε και εκείνος αντιβασιλιάς και κηδεμόνας για λογαριασμό του Ούγου Καπέτου.  Ο Μπρούνο ήταν επίσης κηδεμόνας του άλλου του ανιψιού Λοθαρίου της Φραγκίας, γιου της αδελφής του Γκερμπέργκας, η κηδεμονία των δυο πριγκίπων έκανε τον Μπρούνο έναν από τους πιο ισχυρούς ευγενείς στο βασίλειο των Δυτικών Φράγκων. Η Χέντβιχ υποστήριξε τον αδελφό της στην σύγκρουση του με τον Ρεντζινάρ Γ΄ του Αινώ και ήταν διαιτητής στην διαμάχη ανάμεσα στον γιο της Ούγο Καπέτο και τον αδελφό της Λοθάριο, αναφέρεται για τελευταία φορά σε έγγραφο το 958. 

## Παραπομπές


## Πηγές
* W. Glocker, Die Verwandten der Ottonen und ihre Bedeutung in der Politik. Studien zur Familienpolitik und zur Genealogie des sächsischen Kaiserhauses (1989).
* J. Michelet, History of France, Vol. I, trans. G. H. Smith (New York: D. Appleton, 1882).
* P. Riché, The Carolingians; A Family Who Forged Europe, trans. Michael Idomir Allen (Philadelphia: University of Pennsylvania Press, 1993).

Κατηγορία:Οίκος των Οθωνιδών
Κατηγορία:Δούκισσες της Ακουιτανίας
Κατηγορία:Κόμησσες του Παρισιού
Πρωτάθλημα ποδοσφαίρου ανδρών Κολομβίας

Η **Κατεγορία Πριμέρα Α** (ισπανικά: *Categoría Primera A*, ), γνωστή και ως *Liga BetPlay Dimayor*, για εμπορικούς σκοπούς, είναι το επαγγελματικό πρωτάθλημα ποδοσφαίρου της Κολομβίας. Αποτελεί την κορυφαία ποδοσφαιρική διοργάνωση της χώρας και βρίσκεται στην πρώτη θέση στο σύστημα ποδοσφαιρικών πρωταθλημάτων Κολομβίας. Το πρωτάθλημα κατέλαβε την 11η θέση από το IFFHS στον κατάλογο του *The Strongest National League in The World 2015* και την τρίτη θέση στη Νότια Αμερική.

Μετέχουν συνολικά είκοσι ομάδες στην κανονική περίοδο του πρωταθλήματος. Η Ντιβισιόν Μαγιόρ ντελ Φούτμπολ Προφεσιονάλ Κολομπιάνο (División Mayor del Fútbol Profesional Colombiano), γνωστή και ως DIMAYOR, αποτελεί τη διοργανώτρια αρχή του πρωταθλήματος, όπως και της δεύτερης κατηγορίας.

Πολυνίκης με 17 πρωταθλήματα είναι η Ατλέτικο Νασιονάλ.

## Τίτλοι ανά σύλλογο

## Παραπομπές


## Εξωτερικοί σύνδεσμοι
*

Κολομβίας
Κολομβίας
División Mayor del Fútbol Profesional Colombiano

Η **División Mayor del Fútbol Profesional Colombiano** (DIMAYOR) είναι ο φορέας που είναι υπεύθυνος για τη διαχείριση και τη ρύθμιση των επαγγελματικών πρωταθλημάτων ποδοσφαίρου στην Κολομβία και συγκεκριμένα των κατηγοριών Πριμέρα Α και Πριμέρα Β, του Κόπα Κολόμπια και της Σουπερλίγα Κολόμπια, όπου αγωνίζονται μεταξύ τους οι δύο πρωταθλήτριες της Πριμέρα Α της περασμένης περιόδου.

Η DIMAYOR ιδρύθηκε στις 26 Ιουνίου του 1948 στην Μπαρανκίγια. Στις 23 Νοεμβρίου του 2015, καθήκοντα προέδρου ανέλαβε ο Χόρχε Φερνάντο Περδόμο, ο οποίος διαδέχθηκε τον Ραμόν Χεσουρούν έπειτα από 13 χρόνια στην προεδρία του οργανισμού.

## Πρόεδροι

* Ουμπέρτο Σαλσέδο Φ. (1948-1949)
* Χερμάν Οκάμπο (1949-1950)
* Αρτούρο Γκαρσία (1951-1955)
* Χοσέ Τσαλέλα (1956-1976)
* Ραφαέλ Μακάουσλαντ (1977)
* Αλφόσνο Σενιόρ Κέβεδο (1977)
* Χοακίν Λοσάδα (1977-1980)
* Χάιμε Κάστρο (1981-1982)
* Λεόν Λοντόνιο Ταμάγιο (1983-1988)
* Άλεξ Γκοραγέμπ (1989 - 1990)
* Χόρχε Κορέα Παστράνα (1990-2002)
* Λουίς Μπεντόγια (2002-2006)
* Ραμόν Χεσουρούν Franco (2006-2015)
* Χόρχε Περδόμο (2015 - *σήμερα*)

## Λογότυπο
Η División Mayor del Fútbol Profesional Colombiano παρουσίασε ένα νέο λογότυπο το 2016, με κύρια στοιχεία τα γεωμετρικά σχήματα, εν αντιθέσει με τις προηγούμενες παραδοσιακές εκδοχές του.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Κολομβία
Κολομβιανή Ομοσπονδία Ποδοσφαίρου

Η **Κολομβιανή Ομοσπονδία Ποδοσφαίρου** (ισπανικά: *Federación Colombiana de Fútbol*, FCF) είναι το ανώτατο διοικητικό όργανο όσον αφορά το άθλημα του ποδοσφαίρου στην Κολομβία. Ιδρύθηκε το 1924, ενώ το 1936 έγινε μέλος της CONMEBOL, καθώς και της FIFA. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Κολομβίας.

Στη χώρα υπάρχουν και οργανισμοί αποτελούμενοι από συλλόγους επαγγελματικών και περιφεριακών πρωταθλημάτων. Η Ντιβισιόν Μαγιόρ ντελ Φούτμπολ Προφεσιονάλ Κολομπιάνο (DIMAYOR), η οποία αποτελείται από τους συλλόγους των εθνικών επαγγελματικών πρωταθλημάτων και η Ντιβισιόν Αφισιονάδα ντελ Φούτμπολ Κολομπιάνο (DIFUTBOL), η οποία είναι υπεύθυνη για τη διεξαγωγή των περιφερειακών πρωταθλημάτων.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Κολομβία
Νεριούνγκρι

Το **Νεριούνγκρι **(ρωσικά: Нерюнгри, Γιακουτικά: Нүөрүҥгүрү, μεταγραφή στο λατινικό αλφάβητο: *Nüörüñgürü*) είναι η δεύτερη μεγαλύτερη πόλη και διοικητικό κέντρο της Επαρχίας Νεριουγκρίνσκι στη Δημοκρατία των Σαχά της Ρωσίας. Σύμφωνα με την απογραφή του 2010, ο πληθυσμός της πόλης ανερχόταν στα 61.747 άτομα. Απέχει 820 χιλιόμετρα οδικώς από το Γιακούτσκ, την πρωτεύουσα της Δημοκρατίας των Σαχά.

## Ετυμολογία
Το όνομα της πόλης προέρχεται από την Εβενκική λέξη για το είδος πέστροφας.

## Ιστορία
Ιδρύθηκε λόγω της ανάπτυξης της κοντινής λεκάνης άνθρακα, ενώ το καθεστώς πόλης χορηγήθηκε το 1975.

Το Νοέμβριο του 2007 οι πολίτες έγραψαν μια "*Επιστολή αγάπης*", που αναφέρεται στο Βιβλίο Γκίνες.

## Πληθυσμός
Ακολουθεί ένας πίνακας της δημογραφικής ιστορίας του οικισμού:

Στις 1 Ιανουαρίου του 2016, το Νεργιούνγκρι ήταν η 291η μεγαλύτερη πόλη ανάμεσα στις 1.112 κατοικημένες περιοχές με καθεστώς πόλης στη Ρωσία. Στην εθνική σύνθεση της πόλης, οι Ρώσοι αποτελούν τη συντριπτική πλειοψηφία της πόλης, καθώς αποτελούν το 92% του πληθυσμού της πόλης. Επίσης, οι Σαχά αποτελούν το 5% του πληθυσμού της πόλης και οι άλλες εθνικότητες το 3%.
## Βιομηχανία
Η πλειοψηφία του πληθυσμού της πόλης εργάζεται στις κύριες και βοηθητικές κατασκευές για την εξόρυξη των ορυκτών της περιοχής. Ωστόσο, η πόλη ανήκει στην κατηγορία των πολλαπλών λειτουργιών.

## Διοικητική και δημοτική κατάσταση
Εντός του πλαισίου των διοικητικών διαιρέσεων, το Νεριούνγκρι χρησιμεύει ως το διοικητικό κέντρο της Επαρχίας Νεριουγκρίνσκι. Ως κατοικημένη περιοχή, το Νεριούνγκρι έχει χαρακτηριστεί ως πόλη υπό τη δικαιοδοσία της δημοκρατίας. Ως διοικητική διαίρεση, είναι ενσωματωμένη εντός της Επαρχίας Νεριουγκρίνσκι ως **Πόλη του Νεριούνγκρι**. Ως δημοτική διαίρεση, η Πόλη του Νέριουνγκρι είναι ενσωματωμένη στο Δημοτικό Διαμέρισμα Νεριουνγκρίσκι, ως **Αστικός Οικισμός του Νέριουνγκρι**.

## Οικονομία
Η πόλη είναι το κέντρο ενός μεγάλου κοιτάσματος άνθρακα που ανακαλύφθηκε γύρω στο 1970. Η πόλη βρίσκεται στην Κύρια Γραμμή Αμούρ-Γιακούτσκ και στην Εθνική Οδό Λένα, και απέχει σιδηροδρομικώς 202 χιλιόμετρα από την Τύντα. Οι πιο κοντινές πόλεις προς το Νεριούνγκρι βρίσκονται στη λεκάνη άνθρακα της περιοχής. Αυτές είναι το Μπερκακίτ, που βρίσκεται 10 χιλιόμετρα νότια, το Σερεμπριάνι Μπορ, που απέχει 8 χιλιόμετρα ανατολικά και περιέχει μια μονάδα ηλεκτροπαραγωγής που τροφοδοτείται με άνθρακα. Επίσης, 30 χιλιόμετρα βόρεια βρίσκεται το Τσουλμάν, το οποίο διαθέτει αεροδρόμιο. 

## Κλίμα
Σύμφωνα με την κλιματική ταξινόμηση Κέππεν, το Νεριούνγκρι έχει υποαρκτικό κλίμα (Dfc) με ήπια καλοκαίρια και σοβαρούς χειμώνες. Η μέση ετήσια θερμοκρασία ανέρχεται στους -6.9&nbsp;°C, ενώ η μέση ετήσια υγρασία ανέρχεται στο 73%. 

## Παραπομπές


## Εξωτερικοί σύνδεσμοι

*Σελίδα της Κυβέρνησης της Δημοκρατίας των Σαχά για το Νεριούνγκρι 
*Δημοτική ενημερωτική ιστοσελίδα

Κατηγορία:Δημοκρατία των Σαχά
Κατηγορία:Ασιατικές πόλεις της Ρωσίας
Σάντρα Κιμ

Η **Σάντρα Καλνταρόνε** (Sandra Caldarone, γεννήθηκε στις 15 Οκτωβρίου 1972), περισσότερο γνωστή ως **Σάντρα Κιμ**, είναι Βελγίδα τραγουδίστρια με ιταλικές ρίζες. Κέρδισε τον διαγωνισμό τραγουδιού της Eurovision το 1986. Ήταν κόρη Ιταλού μετανάστη από την Τορεμπρούνα της επαρχίας Κιέτι στην περιφέρεια Αμπρούτσο της Ιταλίας.

Η Κιμ γεννήθηκε στο Μοντενί της Λιέγης και ξεκίνησε να τραγουδά από την ηλικία των επτά ετών. Όταν κέρδισε την Eurovision ήταν μόλις 13 ετών και έγινε η νεαρότερη σε ηλικία νικήτρια του διαγωνισμού, παρότι οι στίχοι του νικητήριου τραγουδιού "J'aime la vie" ("Αγαπώ τη ζωή") ισχυρίζονταν ότι ήταν 15 ετών. Η Ελβετία ζήτησε την ακύρωση της νίκης μετά την αποκάλυψη της πραγματικής ηλικίας της Κιμ, χωρίς αποτέλεσμα. Η Σάντρα Κιμ εκπροσώπησε ξανά το Βέλγιο στο Φεστιβάλ Μουσικής της Γιαμάχα στο Τόκιο, το φθινόπωρο του 1986 με το τραγούδι των τίτλων από τη γαλλική σειρά κινουμένων σχεδίων *Il était une fois... la vie*. Το άλμπουμ της *Make Up* κυκλοφόρησε στις 12 Μαΐου 2011, με τραγούδια που έγραψαν διάσημοι Βέλγοι καλλιτέχνες, όπως οι Ανταμό (επίσης Ιταλοβέλγος), Ντάνι Κλάιν (Vaya Con dios), Οζάρκ Ανρί, Αντονί Σινάτρα (Piano Club), Ζακ Ντιβάλ και Νταβίντ Μπαρτολομέ (Sharko).

## Προσωπική ζωή
Το 1994 η Κιμ παντρεύτηκε τον Ολιβιέ Ζεράρ. Έναν χρόνο μετά πήραν διαζύγιο. Από το 2001 είναι παντρεμένη με τον Γιούργκεν Ντελάνγκε (Jurgen Delanghe).

## Δισκογραφία
### Άλμπουμς
**J'aime la vie* (1986, στα γαλλικά)
**Bien dans ma peau* (1988, στα γαλλικά)
**Balance tout* (1991, στα γαλλικά) / *Met open ogen* (1991, στα ολλανδικά)
**Les Sixties* (1993, στα γαλλικά) / *Sixties* (1993, στα ολλανδικά)
**Onvergetelijk* (1997, στα ολλανδικά)
**Heel diep in mijn hart* (1998, στα ολλανδικά, σινγκλ με 2 κομμάτια)
**Make Up* (2011, στα αγγλικά και στα γαλλικά)

### Επιλεγμένα σινγκλς
*"Tokyo Boy" (στα γαλλικά)
*"Bel me, schrijf me" (ντουέτο με τον Φλαμανδό τραγουδιστή Λικ Στέενο (Luc Steeno), στα ολλανδικά)
*"Anyway the Wind Blows" (2010, στα αγγλικά)

## Παραπομπές


## Εξωτερικοί σύνδεσμοι

* Επίσημος δικτυακός τόπος (στα αγγλικά)
* Ιστοσελίδα για τη δισκογραφία της Κιμ (στα γαλλικά-ολλανδικά -αγγλικά)

Κατηγορία:Συμμετέχοντες στο διαγωνισμό τραγουδιού Eurovision με το Βέλγιο
Κατηγορία:Διαγωνισμός Τραγουδιού Eurovision 1986
Κατηγορία:Συμμετέχοντες στη Eurovision
Κατηγορία:Βέλγοι τραγουδιστές
Κατηγορία:Νικητές Διαγωνισμού Τραγουδιού Eurovision
Ομοσπονδία Ποδοσφαίρου Βολιβίας

Η **Ομοσπονδία Ποδοσφαίρου Βολιβίας** (ισπανικά: *Federación Boliviana de Fútbol*, FBF) είναι το ανώτατο διοικητικό όργανο όσον αφορά το άθλημα του ποδοσφαίρου στη Βολιβία. Ιδρύθηκε το 1925 και είναι η όγδοη παλαιότερη ομοσπονδία της Νότιας Αμερικής, ενώ το 1926 έγινε μέλος της CONMEBOL, καθώς και της FIFA. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Βολιβίας.

Τα επαγγελματικά πρωταθλήματα της χώρας διοργανόνωνται από την Ένωση Επαγγελματικού Ποδοσφαίρου Βολιβίας (LFPB) υπό την εποπτεία της Ομοσπονδίας Ποδοσφαίρου Βολιβίας.

## Παραπομπές


## Εξωτερικοί σύνδεσμοι
* 
* 

Κατηγορία:Ποδόσφαιρο στη Βολιβία
Αζελαϊκό οξύ

Το **αζελαϊκό οξύ** (*azelaic acid*) είναι οργανική χημική ένωση, με σύντομο συντακτικό χημικό τύπο **HOOC(CH<sub>2</sub>)<sub>7</sub>[[Καρβοξυλικά οξέα|COOH]]**. Ανήκει στην κατηγορία των κορεσμένων δικαρβοξυλικών οξέων και σε κανονικές συνθήκες έχει τη μορφή λευκής σκόνης. Στη φύση το αζελαϊκό οξύ βρίσκεται στο σιτάρι, στη σίκαλη και στο κριθάρι. Αποτελεί πρόδρομο σε ποικίλα βιομηχανικά προϊόντα, όπως πλαστικά και πλαστικοποιητές, ενώ είναι συστατικό καλλυντικών για τα μαλλιά και το δέρμα.

## Παραγωγή
Το αζελαϊκό οξύ παράγεται βιομηχανικά με οζοντόλυση του ελαϊκού οξέος, οπότε παράγεται ως παραπροϊόν και εννεαϊκό οξύ. Στη φύση παράγεται από μια μαγιά, τον πιτυρόσπορο (*Malassezia furfur*), ο οποίος ζει στο φυσιολογικό δέρμα του ανθρώπου και πολλών ζώων. Η βακτηριακή αποσύνθεση του εννεαϊκού οξέος δίνει επίσης αζελαϊκό οξύ.

## Βιολογική λειτουργία
Στα φυτά το αζελαϊκό οξύ χρησιμεύει ως «σήμα καταπόνησης» σε αμυντικές αποκρίσεις μετά από κάποια μόλυνση. Το σήμα αυτό επάγει τη συσσώρευση σαλικυλικού οξέος, ενός σημαντικού συστατικού της αμυντικής αντιδράσεως ενός φυτού.

## Εφαρμογές
### Στη βιομηχανία των πλαστικών
Οι εστέρες αυτού του δικαρβοξυλικού οξέος χρησιμοποιούνται ως λιπαντικά και πλαστικοποιητές. Συγκεκριμένα, στη βιομηχανία λιπαντικών αποτελεί παράγοντα που καθιστά πιο παχύρρευστο τον γράσο Lithium Complex. Από την άλλη, μαζί με την εξαμεθυλενοδιαμίνη, το αζελαϊκό οξύ σχηματίζει το νάιλον-6,9, το οποίο έχει εξειδικευμένες χρήσεις ως πλαστικό.

### Στην ιατρική
Το αζελαϊκό οξύ χρησιμεύει στην αντιμετώπιση ήπιων μορφών της ακμής, κοινής και φλεγμονώδους. Επιδρά σκοτώνοντας τα βακτήρια της ακμής, που προσβάλλουν τους πόρους του δέρματος. Επίσης, μειώνει την παραγωγή κερατίνης, η οποία προάγει την ανάπτυξη αυτών των βακτηρίων. Το αζελαϊκό οξύ χρησιμεύει επίσης με τη μορφή τοπικής αλοιφής για τη θεραπεία της rosacea, εξαιτίας της αντιφλεγμονώδους δράσεώς του, καθώς μειώνει τα οζίδια και το πρήξιμο που προκαλεί η νόσος. Ο βιοχημικός μηχανισμός δράσεως *πιστεύεται* ότι είναι η αναστολή της δραστηριότητας της υπερδραστήριας πρωτεάσης που μετατρέπει την καθελικιδίνη στο δερματικό πεπτίδιο LL-37. Το αζελαϊκό οξύ έχει επίσης χρησιμοποιηθεί για τη θεραπεία των κηλιδώσεων του δέρματος, όπως του μελάσματος. Επιπλέον, έχει συσταθεί ως εναλλακτικό της υδροκινόνης (HQ). Ως αναστολέας της τυροσινάσης, το αζελαϊκό οξύ περιορίζει τη σύνθεση της μελανίνης.

### Εμπορικές ονομασίες
Εμπορικές ονομασίες φαρμακευτικών σκευασμάτων με αζελαϊκό οξύ είναι, μεταξύ άλλων, και οι ακόλουθες: *Azepur99, Azetec99, Azaclear* (με νικοτιναμίδη), *AzClear Action, Azelex, Finacea, Finevin, Melazepam, Skinoren, Ezanic, Azelac, Azaderm*.

## Παραπομπές


## Εξωτερικοί σύνδεσμοι
* Πληροφορίες από τη Δερματολογική Εταιρεία της Νέας Ζηλανδίας
* Τοπική χρήση από τη *[[MedlinePlus]]*

Κατηγορία:Δικαρβοξυλικά οξέα
Κατηγορία:C9
Ομοσπονδία Ποδοσφαίρου Περού

Η **Ομοσπονδία Ποδοσφαίρου Περού** (ισπανικά: *Federación Peruana de Futbol *, FPF) είναι το ανώτατο διοικητικό όργανο όσον αφορά το άθλημα του ποδοσφαίρου στο Περού. Ιδρύθηκε στις 23 Αυγούστου του 1922 ενώ το 1924 έγινε μέλος της FIFA, καθώς και το 1925 της CONMEBOL. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων, όπως και των ερασιτεχνικών πρωταθλημάτων του Περού.

Τα επαγγελματικά πρωταθλήματα της χώρας διοργανόνωνται από την Αθλητική Ομοσπονδία Επαγγελματικού Ποδοσφαίρου (ADFP) υπό την εποπτεία της Ομοσπονδίας Ποδοσφαίρου Περού.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στο Περού
Αθέρας (Ικαρία)

Ο **Αθέρας** ή **Αιθέρας** της Ικαρίας, γνωστός και ως **Πράμνος**,**** είναι το βουνό ή μικρή οροσειρά που αποτελεί τη «σπονδυλική στήλη» του νησιού, διασχίζοντάς το κατά μήκος.

Η υψηλότερη κορυφή του Αθέρα είναι η Φάρδη, που έχει υψόμετρο 1.041 ή 1.042 μέτρα πάνω από την επιφάνεια της θάλασσας. Σε παρόμοιο ύψος φθάνουν δύο άλλες κορυφές, η Μέλισσα (1.031 μέτρα) και η Ερυφή (1.026 μέτρα). Κάτω από τα χίλια μέτρα βρίσκουμε τις κορυφές Αμμούδια (913 μ.), Υψωνάς (697 μ.) και άλλες, με υψόμετρα 957 μέτρα, 915 μέτρα και 746 μέτρα. Το τοπίο παρουσιάζει αντιθέσεις, με απόκρημνες βραχώδεις τοποθεσίες και, σε αντιδιαστολή, μέρη με πυκνή δασώδη και άλλη βλάστηση.

Στον Αθέρα υπάρχουν μεγάλα στρώματα από ωραία άσπρα και γκρίζα μάρμαρα. Εντάχθηκε στο δίκτυο προστατευόμενων περιοχών Natura 2000 (4120004) και φιλοξενεί σπάνια είδη φυτών, μεγάλη ποικιλία πτηνών, ερπετά και αμφίβια.

## Πηγές
* Το λήμμα «Αθέρας» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 379
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδ., Αθήνα 2005/6

## Παραπομπές


Κατηγορία:Ικαρία
Κατηγορία:Οροσειρές της Ελλάδας
Αιγοπόδιο το ποδάγριο

thumb|right|205px|Εικόνα του φυτού από το ''Flora von Deutschland, Österreich und der Schweiz'' του Otto Wilhelm Thomé (1885)
Το **αιγοπόδιο το ποδάγριο** (*Aegopodium podagraria*) είναι ένα από τα λίγα είδη του γένους φυτών αιγοπόδιο, της οικογένειας των σκιαδοφόρων. Φυτρώνει σε σκιερούς τόπους της Ευρασίας, από τη Σιβηρία, τον Καύκασο και τον Πόντο μέχρι τα Βρετανικά Νησιά. Στην Ελλάδα απαντάται στα βόρεια της χώρας.

## Περιγραφή
Το αιγοπόδιο το ποδάγριο είναι πολυετής πόα, που φθάνει σε ύψος το 1 μέτρο. Ο βλαστός της είναι κατακόρυφος, κοίλος και χωρίς διακλαδώσεις, ενώ έχει υπόγειες παραφυάδες (ριζώματα). Τα κατώτερα φύλλα του έχουν μακρύ μίσχο, ενώ αντιθέτως τα ανώτερα είναι άμισχα, στενόμακρα και οδοντωτά με άνισες σχισμές. Η περιφέρειά τους είναι κίτρινη ή εμφανίζουν κίτρινες κηλίδες στην επιφάνειά τους. Τα άνθη του βγαίνουν σε ακτινωτή ταξιανθία, με 15 ως 20 μικρά λουλούδια με άσπρα πέταλα. Οι καρποί είναι επίσης μικροί. Τα άνθη προσελκύουν πολλά γένη εντόμων, χαρακτηριζόμενα έτσι από ένα γενικευμένο σύστημα επικονίασης.

Το αιγοπόδιο καλλιεργείται ως διακοσμητικό φυτό για υγρά και σκιερά μέρη. Πολλαπλασιάζεται εύκολα με σχίσιμο του βλαστού. Εισάχθηκε έτσι σε όλο τον κόσμο, αλλά σε κάποιες περιπτώσεις αποτελεί οικολογική απειλή ως εισβάλλον είδος.

## Παραπομπές


## Πηγές

* Το λήμμα «Αιγοπόδιον το ποδάγριον» στη *Νέα Ελληνική Εγκυκλοπαίδεια* «Χάρη-Πάτση», τόμος 2 (1968), σελ. 577.

Αιγοποδιο ποδαγ
Ομοσπονδία Ποδοσφαίρου Χιλής

Η **Ομοσπονδία Ποδοσφαίρου Χιλής** (ισπανικά: *Federación de Fútbol de Chile*, FFCH) είναι το ανώτατο διοικητικό όργανο όσον αφορά το άθλημα του ποδοσφαίρου στη Χιλή. Ιδρύθηκε στις 19 Ιουνίου του 1895, ως η δεύτερη παλαιότερη ομοσπονδία ποδοσφαίρου στη Νότια Αμερική, ενώ το 1913 έγινε μέλος της FIFA, καθώς και το 1916 της CONMEBOL. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Χιλής.

Τα επαγγελματικά πρωταθλήματα της χώρας διοργανόνωνται από την Εθνική Ομοσπονδία Επαγγελματικού Ποδοσφαίρου (ANFP), ενώ τα ερασιτεχνικά από την Εθνική Ομοσπονδία Ερασιτεχνικού Ποδοσφαίρου (ANFA), υπό την εποπτεία της Ομοσπονδίας Ποδοσφαίρου Χιλής.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Χιλή
Σαλιμά Ικράμ

Η **Σαλιμά Ικράμ** είναι πακιστανή αρχαιολόγος και αιγυπτιολόγος, με ειδικότητα στον τομέα της μουμιοποίησης στην Αρχαία Αίγυπτο.

## Βιογραφία
Γεννήθηκε το 1965 στη Λαχόρη του Πακιστάν. Σε ηλικία εννιά ετών επισκέφθηκε την Αίγυπτο και έμεινε έκπληκτη από την κουλτούρα και την ιστορία της χώρας. Σπούδασε αρχαιολογία και αιγυπτιολογία, αρχικά στο κολέγιο Bryn Mawr στην Πενσυλβάνια και μετά στο Πανεπιστήμιο του Κέιμπριτζ. Σήμερα ζει στο Κάιρο και εργάζεται στο Αμερικανικό Πανεπιστήμιο από το 2001 ως καθηγήτρια αιγυπτιολογίας και αρχαιολογίας. 

Εκλέχθηκε το 2017 στην Αμερικανική Ακαδημία των Τεχνών και Επιστημών.

## Δημοσιεύσεις
* Chapters in Nicholson & Shaw, *Ancient Egyptian Materials and Technology* (Cambridge: CUP)
* *Choice Cuts: Meat Production in Ancient Egypt* (Leuven: Peeters, 1995)
* *Death and Burial in Ancient Egypt* (Longman, 2003)
* *Divine Creatures: Animal Mummies In Ancient Egypt* (American University in Cairo Press, 2005)
* *Encyclopedia of Ancient Egypt* (New York: OUP)
* *Mummy in Ancient Egypt: Equipping the Dead for Eternity* (New York: Thames & Hudson/Kairo: AUC Press, 1998) (mit Aidan Dodson)
* *Non Human Mummies Catalog* (American University in Cairo Press, 2003)
* *Pyramids* (Kairo, Zeitouna)
* *Royal Mummies in the Egyptian Museum* (Kairo: Zeitouna/American University in Cairo Press, 1997) (mit Aidan Dodson)
* *The Tomb in Ancient Egypt* (London & New York: Thames & Hudson/Kairo: AUC Press, 2008) (mit Aidan Dodson)

### Συγγράμματα για παιδιά
* *Egyptology* (Amideast, 1997)
* *In Ancient Egypt: Gods and Temples* (Los Altos, CA: Hoopoe Books Ltd., 1998)
* *In Ancient Egypt: Mummies and Tombs* (Los Altos, CA: Hoopoe Books Ltd., 1998)
* *Pharaohs* (Amideast, 1997)
* *Land and People* (Amideast, 1997)

## Σημειώσεις


Κατηγορία:Αιγυπτιολόγοι
Asociación Nacional de Fútbol Profesional

Η **Asociación Nacional de Fútbol Profesional** (ANFP) παρακολουθεί όλες τις συμμορφούμενες ομάδες και ενεργεί ως διοργανώτρια αρχή για τα επαγγελματικά πρωταθλήματα, Πριμέρα Ντιβισιόν της Χιλής και Πριμέρα Β αποτελούμενα από 32 συλλόγους. Το 2008 ίδρυσε επίσης την Πριμέρα Ντιβισιόν γυναικών, η οποία αποτελείται από 14 ομάδες.

## Δομή και λειτουργίες
Από νομικής άποψης, είναι νομικό πρόσωπο ιδιωτικού δικαίου ανεξάρτητο από τους συλλόγους που το αποτελούν, ενώ περιλαμβάνει και την Ομοσπονδία Ποδοσφαίρου Χιλής. Μέσω αυτής της σχέσης, συνδέεται με την Ολυμπιακή Επιτροπή της Χιλής, την CONMEBOL και τη FIFA, αποδεχόμενη τα καταστατικά, τους κανονισμούς και τους κανόνες του παιχνιδιού που διακηρύχθηκαν από το Διεθνές Συμβούλιο.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Χιλή
Asociación Deportiva de Fútbol Profesional

H **Asociación Deportiva de Fútbol Profesional** (ADFP) είναι ο φορέας που είναι υπεύθυνος για τη διοργάνωση του Καμπεονάτο Ντεσεντραλισάδο που αποτελεί την πρώτη κατηγορία στο Περού. Τελεί υπό την εποπτεία της Ομοσπονδίας Ποδοσφαίρου Περού.

Ιδρύθηκε στις 12 Μαΐου του 1912 με την ονομασία *Liga Peruana de Foot Ball*, από τέσσερις συλλόγους της πόλης Λίμα, με τον πρώτο πρόεδρο τον Ρ. Ρέντσο.

Αποτελείται από δεκαέξι (16) επαγγελματικούς ποδοσφαιρικούς συλλόγους που συμμετέχουν στο Καμπεονάτο Ντεσεντραλισάδο, το κορυφαίο πρωτάθλημα της χώρας.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στο Περού
Καζακστάν μου (τραγούδι του 1956)

Το **Καζακστάν μου** () είναι Καζακικό πατριωτικό τραγούδι γραμμένο το 1956 ως απάντηση στο Σοβιετικό πρόγραμμα Παρθένα Εδάφη. Υπάρχει συζήτηση αν γράφηκε για τον εορτασμό του γεγονότος ή για να επιμείνει τις Σοβιετικές αρχές να μη μετατρέψουν το Καζακστάν σε ζώνη καλαμποκιού της Ρωσίας. Ο Σαμσί Καλνταγιάκοφ συνέθεσε την μουσική και ο Τζουμεκέν Νατζιμεντένοφ έγραψε τους στίχους.

Ο σημερινός εθνικός ύμνος του Καζακστάν βασίζεται σε αυτό το τραγούδι.

## Δείτε επίσης
* Εθνικός Ύμνος του Καζακστάν
* Ύμνος της Σοβιετικής Σοσιαλιστικής Δημοκρατίας του Καζακστάν

## Παραπομπές


Κατηγορία:Τραγούδια του 1956
Κατηγορία:Πολιτισμός του Καζακστάν
Κατηγορία:Εθνικά σύμβολα του Καζακστάν
Spectres

***Spectres*** είναι ο τίτλος του πέμπτου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου το Νοέμβριο του 1977 μέσω της δισκογραφικής εταιρείας "Columbia". 

## Ο δίσκος
Στην προσπάθεια τους να συνεχίσουν την εμπορική επιτυχία του Agents of Fortune και του σινγκλ (Don't Fear) The Reaper. Αν και το άλμπουμ δεν ήταν τόσο εμπορικό όσο το προηγούμενο (Agents of Fortune), το Spectres  με κομμάτια όπως "Golden Age of Leather", "Death Valley Nights", "Nosferatu",  "Fireworks", "Searchin' for Celine", είναι ένα από τα πιο αγαπημένα άλμπουμ για τους οπαδούς των BÖC. Το R.U. Ready 2 Rock άνοιγε τις εμφανίσεις τους στην περιοδεία του δίσκου, ενώ το Goin’ Through the Motions, σύνθεση στην οποία συμμετείχε και ο Ίαν Χάντερ, είχε έντονα ποπ στοιχεία, κάτι που δείχνει την επιθυμία τους για μία πιο εμπορική κατεύθυνση.

## Godzilla
Το άλμπουμ αρχίζει με το κομμάτι "Godzilla"  . Το κομμάτι είναι εμπνευσμένο από τον ιαπωνικό κινηματογράφο της δεκαετίας του '50, με βασικό θέμα το φανταστικό τέρας Γκοτζίρα. Ο κιθαρίστας Ντόναλντ "Buck Dharma" Ρέζερ έγραψε το κομμάτι και μοιράστηκε το μικρόφωνο με τον Έρικ Μπλουμ. Ο τελευταίος ακούγεται να μιλάει στα ιαπωνικά στα μέσα του τραγουδιού:

*Rinji news o moshiagemasu!*
*Rinji news o moshiagemasu!*
*Gojira ga Ginza hoomen e mukatte imasu!*
*Daishikyu hinan shite kudasai!*
*Daishikyu hinan shite kudasai!*

Σε ελληνική μετάφραση:

*Προσοχή, έκτακτα νέα!*
*Προσοχή, έκτακτα νέα!*
*Ο Γκοτζίλα κατευθύνεται στην περιοχή Γκίνζα*
*Εγκαταλείψτε άμεσα, βρείτε καταφύγιο!*
*Εγκαταλείψτε άμεσα, βρείτε καταφύγιο!*

Κατά τις ζωντανές τους εμφανίσεις και το συγκεκριμένο κομμάτι, ένα ομοίωμα του τέρατος έβγαινε στη σκηνή, βγάζοντας καπνούς και λέιζερ από τα μάτια του.

## Εμπορική επιτυχία
Η επιτυχία του δεν πλησίασε τελικά αυτήν του προκατόχου του, αφού έφθασε ως το # 43 στον αμερικάνικο κατάλογο επιτυχιών, χωρίς να μπει στο Top-50 σε Μεγάλη Βρετανία και Καναδά. Παρ' όλα αυτά, βραβεύθηκε ως χρυσός δίσκος το 1978.

## Τραγούδια του δίσκου

## Θέσεις τσαρτ
***Spectres*** *(άλμπουμ)*

***Επίσημη κυκλοφορία: [[Νοέμβριος]] [[1977]]***

## Βραβεία
***Spectres*** *(άλμπουμ)*
* Ηνωμένες Πολιτείες (*RIAA Certification*): *Χρυσός* 

## Τα μέλη των Blue Öyster Cult
Οι μουσικοί οι οποίοι ηχογράφησαν το "*Spectres*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά
* **[[Έρικ Μπλουμ]]** - κιθάρα, φωνητικά
* **[[Τζο Μπουσάρντ]]** - μπάσο, φωνητικά, κιθάρα
* **[[Άλεν Λάνιερ]]** - πλήκτρα, κιθάρα, φωνητικά
* **[[Άλμπερτ Μπουσάρντ]]** - τύμπανα, φωνητικά, φυσαρμόνικα

;*Γκεστ συμμετοχές*
* **Newark Boys Chorus** - φωνητικά στο "Golden Age of Leather"

## Παραπομπές


## Πηγές
* Spectres - Blue Öyster Cult | Songs, Reviews, Credits - AllMusic
* 36 Years Ago: Blue Oyster Cult Released 'Spectres' Album
* Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1977
Βεατρίκη του Βερμαντουά

Η **Βεατρίκη του Βερμαντουά** (περί το 880 - μετά τις 26 Μαρτίου 931), ήταν Καρολίδης ευγενής, βασίλισσα των Φράγκων ως σύζυγος του βασιλιά Ροβέρτου Α΄ και μητέρα του Ούγου του Μέγα. Η Βεατρίκη ήταν κόρη του Έρμπερ Α΄ του Βερμαντουά, αδελφή του Έρμπερ Β΄ του Βερμαντουά και απόγονος απ'ευθείας του Καρλομάγνου μέσω του βασιλιά Βερνάρδου της Ιταλίας. Με τον γάμο της με τον βασιλιά Ροβέρτο Α΄ των Φράγκων έγινε γενάρχης της δυναστείας των Καπετιδών. Ο σύζυγος της σκοτώθηκε στην μάχη του Σουασόν στις 15 Ιουνίου 923, αμέσως μετά προσφέρθηκε το στέμμα των Φράγκων στον γιο της Ούγο τον Μέγα αλλά εκείνος το αρνήθηκε.

## Οικογένεια

Παντρεύτηκε (περί το 890) στον δεύτερο γάμο του τον Ροβέρτο, Μαργράβο της Νευστρίας που έγινε κατόπιν Βασιλιάς της Γαλλίας (922). Μαζί του απέκτησε :

*Ούγος ο Μέγας, γιος του ο Ούγος Καπέτος
*Έμμα της Γαλλίας, η πατρότητα αμφισβητείται, σύζυγος της ο Ροδόλφος της Γαλλίας

## Παραπομπές
 		


## Πηγές

*Andrew W. Lewis, 'Dynastic Structures and Capetian Throne-Right: the Views of Giles of Paris', Traditio, Vol. 33 (1977)
*Constance Brittain Bouchard, Those of My Blood: Creating Noble Families in Medieval Francia (Philadelphia: University of Pennsylvania Press, 2001)
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band III, Teilband 1 (Marburg, Germany: J. A. Stargardt, 1984)
*Pierre Riché, The Carolingians; A Family who Forged Europe, trans. Michael Idomir Allen (Philadelphia: University of Pennsylvania Press, 1993)
*The Annals of Flodoard of Reims, 919-966, ed. & trans. Steven Fanning; Bernard S. Bachrach (Toronto: University of Toronto Press, 2011)

Κατηγορία:Βασίλισσες και Αυτοκράτειρες της Γαλλίας
Κατηγορία:Σύζυγοι των βασιλέων των Φράγκων
Κατηγορία:Κόμησσες του Παρισιού
Λιθαρορίξι Μεσσηνίας

Το **Λιθαρορίξι** είναι οικισμός κοντά στην Κυπαρισσία και υπάγεται διοικητικά στον Δήμο Τριφυλίας, του Νομού Μεσσηνίας.

## Ιστορία
Το *Λιθαρορίξι* είναι νεοσύστατος οικισμός που αναγνωρίστηκε επίσημα μόλις το 2011 και με τις νέες αλλαγές του σχεδίου «Καλλικράτης» ανήκει στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την Kοινότητα Τριπύλας.

## Κάτοικοι
Ο οικισμός του *Λιθαροριξίου*, με βάση την απογραφή του 2011, έχει 14 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.

## Κτίρια
Ο οικισμός αποτελείται κυρίως από κατοικίες και δεν διαθέτει κτίρια κοινωνικών δραστηριοτήτων, ενώ οι καθημερινές ανάγκες των κατοίκων εξυπηρετούνται συνήθως στην Κυπαρισσία.

## Δείτε επίσης
* Κυπαρισσία
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Κυπαρισσίας

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα www.dimostrifylias.gr του Δήμου Τριφυλίας

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Συμμετοχή της Ελβετίας στη Eurovision 1956

Η **[[Ελβετία]]** στη '''Eurovision 1956''' κατέκτησε την 1η θέση με το τραγούδι *Refrain.*

## Αποτελέσματα
Παρακάτω αναγράφονται τα αποτελέσματα επιλογής τραγουδιών για τη χώρα.

## Εξωτερικοί Σύνδεσμοι
https://web.archive.org/web/20091026223414/http://geocities.com/national_finals_50s_60s/Switzerland1956.html

Κατηγορία:Μουσική στην Ελβετία
Ανθεμίολος

Ο **Ανθεμίολος** (*Antemiolo*, ... - 471) ήταν γιος του αυτοκράτορα Ανθέμιου και της Μαρκίας Ευφημίας, κόρης του Μαρκιανού. Το όνομά του σημαίνει "Μικρός Ανθέμιος".

Στάλθηκε από τον πατέρα του στη Γαλατία με ισχυρό στρατό, συνοδευόμενος από τρεις στρατηγούς προκειμένου να αντιταχθεί στους Βισιγόθους. Αυτός και οι στρατηγοί του νικήθηκαν από τον Βησιγότθο βασιλιά Ευρίκο κοντά στην Αρλ και έχασαν τη ζωή τους.

## Παραπομπές


Κατηγορία:Ρωμαίοι
Κατηγορία:Οίκος Προκοπίου
Συμμετοχή της Ολλανδίας στη Eurovision 1956

Η **[[Ολλανδία]]** στη **[[Διαγωνισμός Τραγουδιού Eurovision 1956|Eurovision 1956]]** με δύο τραγούδια δεν κατάφερε να κατακτήσει την 1η θέση

## Αποτελέσματα
Ο παρακάτω πίνακας δείχνει την επιλογή τραγουδιών που θα εκπροσωπήσουν την Ολλανδία.

## Εξωτερικοί Σύνδεσμοι
* https://web.archive.org/web/20091026223413/http://geocities.com/national_finals_50s_60s/Netherlands1956.html

Κατηγορία:Διαγωνισμός Τραγουδιού Eurovision 1956
Πρασονήσι Ρόδου

μικρογραφία|292x292εσ|Δορυφορική άποψη του Πρασονησίου Ρόδου
Το **Πρασονήσι** είναι γεωλογικός σχηματισμός που μοιάζει με μικρό νησί, νοτιοδυτικά της Ρόδου. Λόγω προσχώσεων άμμου ενώνεται με το νησί της Ρόδου. Απέχει 90,8 χιλιόμετρα από το κέντρο της Ρόδου, 12 χιλιόμετρα από το χωριό Κατταβιά και 40 χιλιόμετρα από τη Λίνδο. Ολόκληρη η περιοχή είναι ένας σημαντικός βιότοπος και παρουσιάζει ιδιαίτερο περιβαλλοντολογικό ενδιαφέρον. Σύμφωνα με την απογραφή του 2011 δεν κατοικείται και μαζί με την Κατταβιά, τον Άγιο Παύλο και τη Μαχαιριά συναποτελούν την Τοπική Κοινότητα Κατταβιάς της Δημοτικής Ενότητας Νότιας Ρόδου του Δήμου Ρόδου.

## Γεωγραφικά στοιχεία
Το Πρασονήσι έχει τα ακόλουθα γεωγραφικά στοιχεία:
 

## Ιδιαιτερότητες του νησιού

Στο Πρασονήσι, στη διάρκεια του καλοκαιριού, μια στενή λωρίδα προσχώσεως άμμου (με μήκος 500 μέτρα) ενώνει το νησί με τη Ρόδο και χωρίζει το Καρπάθιο πέλαγος στα δύο. Κατά τη διάρκεια του χειμώνα το μονοπάτι της άμμου καλύπτεται από τις παλίρροιες και η προσέγγιση του με τα πόδια ή με αυτοκίνητο είναι αδύνατη. 

Το ιδιαίτερο χαρακτηριστικό του νησιού είναι η άπνοια που επικρατεί όταν στο Αιγαίο μαίνονται θυελλώδης βοριάδες των 9 και 10 μποφόρ, ενώ όταν στο Αιγαίο πέλαγος έχει σχετική άπνοια, στο Πρασονήσι φυσάει πάνω από 4 με 5 μποφόρ.

### Προστατευόμενη τοποθεσία
Το Πρασονήσι είναι προστατευόμενος βιότοπος του Natura 2000, με κωδικό GR4210031.
μικρογραφία|300x300εσ|Ηλιοβασίλεμα στο Πρασονήσι

## Παραλία Πρασονησίου

Η παραλία του Πρασονησίου είναι από τις πιο εντυπωσιακές παραλίες. Στην αριστερή πλευρά της προσχώσεως, η θάλασσα είναι ήρεμη, ενώ στη δεξιά πλευρά, φυσάει αέρας. Η περιοχή είναι ιδανική για κολύμπι, ιστιοσανίδα και για άλλα παρόμοια αθλήματα ενώ επιτρέπεται η ελεύθερη κατασκήνωση. 

Στην περιοχή αναπτύσσονται καταλύματα που μπορούν να φιλοξενήσουν έως και 400 άτομα. Οι ημερήσιοι επισκέπτες εκτιμάται ότι φτάνουν τους 2.000 και εξυπηρετούνται από τις ταβέρνες και τα καταστήματα που δραστηριοποιούνται στην περιοχή.

## Φάρος Πρασονησίου
Στο ΝΔ άκρο του Πρασονησίου, κοντά στην Άκρα Πράσσον, υπάρχει πέτρινος φάρος ύψους 14 μέτρων και εστιακού ύψους 65 μέτρων. Κτίστηκε το 1890 από τη Γαλλική Εταιρεία Οθωμανικών Φάρων και ανακατασκευάστηκε το 1996. Λειτουργεί με ηλεκτρισμό και τη βοήθεια φωτοβολταϊκών πάνελ και δεν έχει πλέον φαροφύλακα. Εντάχθηκε το 1947 στο Ελληνικό Φαρικό δίκτυο και τότε επανδρώθηκε με φαροφύλακες, οι οποίοι έμεναν στη βάση του κτίσματος.

## Φωτογραφίες

Αρχείο:Prasonisi rodou.JPG|Η "διπλή" παραλία του Πρασονησίου
Αρχείο:Prasonisi Beach, Kite Surfing Rhodes 2015.jpg|Πάνω στην παραλία
Αρχείο:Prasonisi the lighthouse-2.jpg|Ο φάρος του Πρασονησίου
Αρχείο:Lighthouse lamp at Prassonissi.jpg|Η λάμπα του φάρου
Αρχείο:Πρασονήσι φθινοπωρινό δειλινό.jpg|Φθινοπωρινό δειλινό


## Παραπομπές


Κατηγορία:Γεωγραφία της Ρόδου
Βρασίδας (όνομα)

**Βρασίδας** (γενική: *Βρασίδα*), ελληνικό αντρικό κύριο όνομα.

## Ονομαστική εορτή
Το όνομα *Βρασίδας* δεν καταγράφεται στα συναξάρια και τα αγιολόγια της Ορθόδοξης Εκκλησίας, επομένως μπορεί να γιορτάζει τη γιορτή των αγίων Πάντων, 56 ημέρες ή οκτώ εβδομάδες μετά την Κυριακή του Πάσχα.

## Ετυμολογία του ονόματος
Σύμφωνα με το *Λεξικό της Νέας Ελληνικής Γλώσσας* του Γ. Μπαμπινιώτη, το αρχαιοελληνικό όνομα *Βρασίδας*  ετυμολογείται πιθανά από το όνομα της παραθαλάσσιας πόλης των Ελευθερολακώνων, κοντά στα όρια της Κυνουρίας, *[[Πρασιές|Βρασιαί]]* (από το ρήμα *βράσσω* «κουνώ βίαια, αναταράζω»), και το αρχαίο επίθημα *-ίδας*, που δηλώνει καταγωγή από τόπο.

Η συσχέτιση του τοπωνυμίου *[[Πρασιές|Βρασιαί]]* με το αρχαιοελληνικό ρήμα *βράσσω* βρίσκεται στον Παυσανία, ο οποίος αναφέρει τοπική παράδοση των Βρασιών, σύμφωνα με την οποία ο Κάδμος τοποθέτησε τη Σεμέλη και τον νεογέννητο Διόνυσο σε λάρνακα η οποία ξεβράστηκε στη χώρα των Βρασιατών και γι’ αυτό η πόλη μετονομάστηκε από Ὀρειᾶτες ή Ὀρειοί που λεγόταν αρχικά σε Βρασιές. 
Σύμφωνα ωστόσο με τον αρχαιολόγο Κ. Ρωμαίο (1874–1966), ο μυθικός εκβρασμός της λάρνακας είναι αδύνατο να επέφερε αλλαγή του ονόματος της πόλης.

## Διάδοση του ονόματος Βρασίδας
Το όνομα *Βρασίδας* ανήκει στην κατηγορία των αρχαιοελληνικών ονομάτων που ύστερα από αιώνες επανήλθαν στο ελληνικό ονοματολόγιο τις παραμονές της επανάστασης του 1821 σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο. 
Ενδεικτικά, σήμερα στον ελλαδικό χώρο, σε μια προσπάθεια στατιστικής αποτίμησης της συχνότητας των ελληνικών ονομάτων από τον Απρίλιο του 2009, το βαφτιστικό *Βρασίδας* παρουσιάζεται ως ένα από τα όχι και τόσο συχνά ονόματα, με μόλις 1 εμφάνιση σε σύνολο 97.072 του δείγματος. 
Αντίθετα, στην Κύπρο, κατά την απογραφή του πληθυσμού το 2011, το *Βρασίδας* παρουσιάζεται 782ο σε συχνότητα, με 24 εμφανίσεις σε σύνολο 145.612 ή ποσοστό 0,016%.

Από το ίδιο τοπωνύμιο *Βρασιαί* προέρχονται τα αρχαιοελληνικά αντρικά ονόματα *Βράσιος*, *Βράσις* και *Βράσος*. 
Σύμφωνα με τη *[[Θετίμα]]*, το *Βράσιος* εμφανίζεται στο *[[Λεξικό ελληνικών προσωπικών ονομάτων|Lexicon of Greek Personal Names (LGPN)]]* 1 φορά, στη μακεδονική Αμφίπολη (6ος αι. μ.Χ.)· 
το *Βράσις*, που απαντά αποκλειστικά στη Μακεδονία, 2 φορές, στη μακεδονική Σίρρα, σημερινές Σέρρες, (3ος αι. μ.Χ.)· 
και τέλος το *Βράσος*, 3 φορές, με πρωιμότερη αναφορά από τη Θράκη (2ος-3ος αι. μ.Χ.), και στη Σίρρα (σημερινές Σέρρες).

## Υποκοριστικοί τύποι
* *Βρασιδάκης*· σύντομος τύπος *Δάκης*.

## Πρόσωπα
* Βρασίδας (5ος αι. π.Χ.), στρατιωτικός της αρχαίας Σπάρτης.
* Βρασίδας Τσούχλος (1904–1981), ζωγράφος, πρόεδρος του Καλλιτεχνικού Επιμελητηρίου Ελλάδος (1955–1966).
* Δάκης (1943), πραγματικό όνομα Βρασίδας Χαραλαμπίδης, Έλληνας τραγουδιστής.
* Βρασίδας Καραλής (1960), καθηγητής ελληνικών στο Πανεπιστήμιο του Σίδνεϋ.

## Εξωτερικοί σύνδεσμοι

## Παραπομπές


Κατηγορία:Ανδρικά ελληνικά ονόματα
Κατηγορία:Αρχαία ελληνικά ονόματα
Κατηγορία:Ονόματα από την αρχαιοελληνική ιστορία
Οθωμανική εισβολή στη Μάνη (1815)

Η **Οθωμανική Εισβολή στη Μάνη (1815)**, ήταν μία από τις πολλές επιχειρήσεις των Οθωμανών προκειμένου να υποτάξουν την Μάνη. Η Μάνη, ήταν μία από τις λίγες περιοχές της Ελλάδας που δεν κατακτήθηκε από τους Οθωμανούς, λόγω του ανώμαλου εδάφους και των ανυπότακτων κατοίκων της. Οι Μανιάτες, προκαλούσαν συχνά προβλήματα στους Οθωμανούς, αφού συμμαχούσαν με τους Ενετούς, όταν υπήρχε πόλεμος μεταξύ Οθωμανικής Αυτοκρατορίας και Βενετίας, ενώ ασχολούνταν και με την πειρατεία.

## Προεόρτια

Παρόλο που η δύναμη της Οικογένειας των Γρηγοράκηδων είχε ελαττωθεί, συνέχιζαν να προκαλούν προβλήματα στους Οθωμανούς και διέθεταν μεγάλη επιρροή στους Μανιάτες, ενώ ο Αντώνιος Γρηγοράκης, είχε γίνει Μπέης της Μάνης. Ο Καπουδάν Πασάς, αποφάσισε να τιμωρήσει την οικογένεια Γρηγοράκη. Οι Οθωμανοί, σχεδίασαν να επιτεθούν στο Σκουτάρι, που ήταν η πατρίδα των Γρηγοράκηδων και το δεύτερο πιο δημοφιλές καταφύγιο πειρατών, μετά το Οίτυλο. Ο Καπουδάν πασάς, γνώριζε πως αν καταλάβει το Σκουτάρι, θα μπορούσε να εξαλείψει και την πειρατεία. Έτσι, συγκέντρωσε μία ομάδα Τουρκαλβανών και δημιούργησε έναν μικρό στόλο προκειμένου να επιτεθεί.

## Εισβολή

Οι Σκουταριώτες, δεν είχαν λάβει προειδοποίηση για την εισβολή τον Οθωμανών, έως ότου τους είδαν να πλησιάζουν στο λιμάνι. Τότε, οι άνδρες συγκέντρωσαν τα όπλα τους και κάτω από τις διαταγές του μπέη Θεόδωρου Γρηγοράκη, συγκεντρώθηκαν στην ακτή. Έτσι, όταν οι Οθωμανοί αποβιβάστηκαν, οι Μανιάτες τους επιτέθηκαν, με αποτέλεσμα οι Οθωμανοί να ηττηθούν και να επιστρέψουν στα πλοία τους. Κατά τη διάρκεια της μάχης, 115 Οθωμανοί σκοτώθηκαν και  30 Μανιάτες. Στον χώρο της μάχης, υπάρχει σήμερα μία αναμνηστική πλάκα για τη νίκη των Μανιατών.

## Συνέπειες

Αυτή, ήταν η τελευταία εισβολή των Οθωμανών στη Μάνη. Το 1821, η Μάνη κήρυξε Επανάσταση και το 1826, ο Ιμπραήμ Πασάς, εισέβαλε στη Μάνη, αλλά αποκρούστηκε από τις δυνάμεις του Πετρόμπεη Μαυρομιχάλη κατά τη Μάχη της Βέργας.

## Πηγές

* Peter Greenhalgh και Edward Ηλιόπουλος - *Βαθιά μέσα στη Μάνη: Ταξίδι στο νοτιότερο άκρο της Ελλάδας*, ISBN 0-571-13524-2

Κατηγορία:Τουρκοκρατία στην Πελοπόννησο
Κατηγορία:Πόλεμοι της Οθωμανικής Αυτοκρατορίας
Κατηγορία:Ιστορία της Μάνης
Κατηγορία:1815
Ζεζκέντ

Το **Ζεζκέντ** () είναι χωριό στην Επαρχία Μποροντουλίχα της Περιφέρειας Ανατολικού Καζακστάν, στο ανατολικό Καζακστάν. Απέχει 40 χιλιόμετρα από το διοικητικό κέντρο της επαρχίας, την Μποροντουλίχα.

Σύμφωνα με την απογραφή του 1999, το χωριό είχε πληθυσμό 10.554 κατοίκων. Από αυτούς οι 5.485 ήταν άνδρες και οι 5.069 ήταν γυναίκες. Σύμφωνα με την απογραφή του 2009, το χωριό είχε πληθυσμό 9.888 κατοίκων. Από αυτούς, οι 4.727 ήταν άνδρες και οι 5.161 ήταν γυναίκες.

## Παραπομπές


Κατηγορία:Πόλεις του Καζακστάν
Οίκος της Νορμανδίας

Ο **Οίκος της Νορμανδίας** (γαλλικά: *Maison de Normandie*, αγγλικά: *House of Normandy*) είναι ένας δυναστικός οίκος της Ευρώπης, που έδωσε τρεις βασιλείς της Αγγλίας, επτά δούκες της Νορμανδίας, έναν κόμη της Φλάνδρας, κά . Ο αρχηγέτης του Οίκου, ο Βίκινγκ Ρόλλο από τη Νορβηγία, εγκαταστάθηκε στη Βόρεια Γαλλία και έγινε κόμης της Ρουέν. Οι απόγονοί του έγιναν δούκες της Νορμανδίας και από το 1066, όταν ο Γουλιέλμος Α΄ αποβιβάστηκε στη Βρετανία, έγιναν βασιλείς της Αγγλίας. Το 1135 απεβίωσε ο τελευταίος άρρην απόγονος του Οίκου, ο Ερρίκος Α΄ και τη διαδοχή διεκδίκησαν ο ανιψιός του Στέφανος του Μπλουά και ο εγγονός του Ερρίκος Β΄ της Αγγλίας. Αφού βασίλευσε ο πρώτος (1135-54) τον διαδέχθηκε ο δεύτερος και οι απόγονοί του από τον Οίκο των Ανζού.

Τον Ιανουάριο του 1066 απεβίωσε ο Εδουάρδος ο Ομολογητής της Αγγλίας, άτεκνος, εξάδελφος του πατέρα του Γουλιέλμου Α΄. Τον διαδέχθηκε ο αδελφός της συζύγου του Έντγκιθ, ο Χάρολντ Β΄ της Αγγλίας. Ο Γουλιέλμος Α΄ μάζεψε στρατό, πέρασε τη Μάγχη και στις 14 Οκτωβρίου 1066 νίκησε στη μάχη του Χάστινγκς τον Χάρολντ Β΄ και τον διαδέχθηκε ως βασιλιάς της Αγγλίας.

## Αξιοσημείωτα μέλη
Τα σημαντικότερα μέλη του Οίκου είναι:

Ρόλλο, κόμης της Ρουέν (911-927).
* Γουλιέλμος Α΄ ο *μακρόξιφος*, κόμης της Ρουέν (927-942).
** Ριχάρδος Α΄ ο *άφοβος*, κόμης της Ρουέν (942-996).
*** Ριχάρδος Β΄ ο *καλός*, δούκας της Νορμανδίας(996-1026).
**** Ριχάρδος Γ΄ δούκας της Νορμανδίας (1026-27).
**** Ροβέρτος Α΄ ο *μεγαλοπρεπής*, δούκας της Νορμανδίας (1027-35).
***** (νόθος) Γουλιέλμος Α΄ ο *κατακτητής*, βασιλιάς της Αγγλίας (1066-87), Β΄ ως δούκας της Νορμανδίας (1035-87).
****** Ροβέρτος Β΄ o *με τις κοντές κάλτσες (curthose)*, δούκας της Νορμανδίας (1087-1106).
******* Γουλιέλμος ο *πριγκιπικός (clito)*, κόμης της Φλάνδρας.
****** Γουλιέλμος Β΄ ο *ερυθρός (rufus)*, βασιλιάς της Αγγλίας (1087-1100).
****** Αδέλα. Γιος της ήταν ο Στέφανος του Μπλουά.
****** Ερρίκος Α΄ *Μπωκλέρ*, βασιλιάς της Αγγλίας (1100-35), δούκας της Νορμανδίας (1106-35). Η κόρη του Ματθίλδη είχε γιο τον Ερρίκο Β΄ Ανζού της Αγγλίας.

## Γενεαλογία του Οίκου της Νορμανδίας

## Εξωτερικοί σύνδεσμοι
* 


Κατηγορία:Εποχή των Βίκινγκ στη Γαλλία
Κατηγορία:Γαλλικές ευγενείς οικογένειες
Κατηγορία:Μεσαιωνική Νορμανδία
Κατηγορία:Δούκες της Νορμανδίας
Κατηγορία:Βασιλικές οικογένειες
Άρωμα

thumb|250px|Άρωμα σε παλιό μπουκάλι
μικρογραφία|Διαφήμηση Αρώματος (1925)
Το **άρωμα** είναι μίγμα ουσιών το οποίο διαθέτει ευχάριστη μυρωδιά. Αποτελούνται από τις αρωματικές ουσίες, μαζί με σταθεροποιητές και διαλύτες, συνήθως αλκοόλες. Αρχαία κείμενα και αρχαιολογικές ανασκαφές δείχνουν ότι τα αρώματα χρησιμοποιούνται από την αρχαιότητα. Τα αρώματα αυτά προέρχονταν από αιθέρια έλαια, βάλσαμα και άλλες φυσικές ουσίες. Η ανάπτυξη της σύγχρονης αρωματοποιίας άρχισε τον 19ο αιώνα, με την ανάπτυξη συνθετικών αρωμάτων, όπως η κουμαρίνη και η βανιλλίνη.

## Ιστορία
Μια αρωματοποιός, γνωστή ως Ταπούτι, αναφέρεται σε μια επιγραφή με σφηνοειδή γραφή από τη Μεσοποταμία η οποία χρονολογείται από τη 2η χιλιετία π.Χ. Απέσταζε άνθη, έλαια και καλάμια, τα οποία φίλτραρε και τοποθετούσε ξανά στο αποστακτήριο αρκετές φορές. Στην Ινδία, η αρωματοποιία υπήρχε στον πολιτισμό του Ινδού. Η παρασκευή του αιθέριου ελαίου ιττάρ αναφέρεται στα ινδουιστικά αγιουρβεδικά κείμενα Τσαράκα Σαμχίτα και Σουσχρούτα Σαμχίτα.

Το 2003, Ιταλοί αρχαιολόγοι ανέσκαψαν στην περιοχή Μαυροράχη, κοντά στον Πύργο της Κύπρου, τα υπολείμματα αρχαίας βιοτεχνίας αρωμάτων εμβαδού 300 τετραγωνικών μέτρων, η οποία καταστράφηκε από σεισμό το 1.850 π.Χ. Στο χώρο βρέθηκαν δοχεία αρωμάτων, δοχεία ανάμειξης και αποστακτήρια. Αποτελούν τα παλαιότερα γνωστά αρώματα.

Τον 9ο αιώνα, ο Άραβας χημικός Αλ-Κίντι έγραψε το βιβλίο της Χημείας Αρωμάτων και Απόσταξης, το οποίο περιλαμβάνει περισσότερες από εκατό συνταγές αιθέριων ελαίων, αρωματικών νερών και υποκατάστατα ή απομιμήσεις ακριβών φαρμάκων. Το βιβλίο επίσης περιγράφει επίσης μεθόδους και εξοπλισμό ο οποίος χρησιμοποιείται για την παρασκευή αρωμάτων, όπως ο άμβυκας, τον οποίο είχε επίσης περιγράψει ο Συνέσιος τον 4ο αιώνα. Ο Πέρσης χημικός Αβικέννας εισήγαγε τη διεργασία με την οποία εξάγονται τα ελαία από τα άνθη με τη μέθοδο της απόσταξης, διαδικασία η οποία χρησιμοποιείται ακόμη. Άρχισε πειραματιζόμενος σε τριαντάφυλλα, τα οποία έκτοτε, λόγω της πιο λεπτής οσμής τους έγιναν πολύ δημοφιλή.

Η τέχνη της αρωματοποιίας εξαπλώθηκε και στην Ευρώπη. Τον 16ο και τον 17ο αιώνα, τα αρώματα χρησιμοποιούνταν κυρίως από πλούσιους ώστε να καλύψουν την οσμή του σώματος, αποτέλεσμα της έλλειψης συχνής προσωπικής υγιεινής. Το 1693, ο Ιταλός κουρέας Τζοβάνι Πάολο Φέμινις δημιούργησε ένα άρωμα το οποίο ονόμασε *Aqua Admirabilis*, το οποίο σήμερα είναι γνωστό ως κολόνια. Ο ανιψιός του Γιόχαν Μαρία Φαρίνα ανέλαβε την επιχείρηση το 1732.

Κατά τη διάρκεια του 19ου αιώνα, με την ανάπτυξη της σύνθεσης οργανικών ουσιών, εμφανίστηκαν συνθετικά αρώματα, όπως η κουμαρίνη (1866), η σαλικυλική αλδεΰδη (1876), η βανιλλίνη (1876), η φαινυλακεταλδεΰδη (1883), η πιπερονάλη (1890) και η β-ιονόνη (1893). Μέσω των συνθετικών ουσιών έγινε εφικτή η παραγωγή όχι μόνο ουσιών οι οποίες είναι όμοιες με τις αντίστοιχες φυσικές πρώτες ύλες σε υψηλή ποιότητα και χαμηλές τιμές, αλλά και η δημιουργία ουσιών με νέες χαρακτηριστικές οσμές, όπως η μεθυλοϊονόνη (1893) και η αιθυλοβανιλλίνη (1894). Τα δύο τελευταία χρησιμοποιήθηκαν επιτυχώς στο άρωμα «Shalimar», το 1925.

## Παραπομπές



κατηγορία:Όσφρηση
Κατηγορία:Αρωματοποιία
Κατηγορία:Κοσμητική
Κώστας Τριανταφυλλόπουλος (αποσαφήνιση)

Με το ελληνικό ονοματεπώνυμο **Κώστας Τριανταφυλλόπουλος** μπορεί να αναφέρονται τα παρακάτω πρόσωπα:

* Κωνσταντίνος Τριανταφυλλόπουλος (1881-1966), Έλληνας νομικός
* Κώστας Τριανταφυλλόπουλος (1956-2021), Έλληνας ηθοποιός
* Κώστας Τριανταφυλλόπουλος (ποδοσφαιριστής) (1993), Έλληνας ποδοσφαιριστής

## Δείτε επίσης
* Τριανταφυλλόπουλος (αποσαφήνιση)
Τριανταφυλλόπουλος (αποσαφήνιση)

**Τριανταφυλλόπουλος** (θηλ. **Τριανταφυλλοπούλου**) είναι ελληνικό επώνυμο.

Μπορεί να αναφέρεται σε ένα από τα παρακάτω πρόσωπα:

* Ιωάννης Τριανταφυλλόπουλος (1921-2006), νομικός
* Κωνσταντίνος Τριανταφυλλόπουλος (1881-1966), νομικός
* Κώστας Τριανταφυλλόπουλος (ηθοποιός) (1956-2021), ηθοποιός
* Κώστας Τριανταφυλλόπουλος (ποδοσφαιριστής) (1993), ποδοσφαιριστής
* Μάκης Τριανταφυλλόπουλος (1954), δημοσιογράφος
* Νίκος Δ. Τριανταφυλλόπουλος (1933), φιλόλογος, λογοτέχνης, εκδότης, μεταφραστής

## Δείτε επίσης
* Κώστας Τριανταφυλλόπουλος (αποσαφήνιση)

Κατηγορία:Ελληνικά επώνυμα
Ευτροπία

Η **Ευτροπία**, λατιν.: *Eutropia* (απεβ. μετά το 325) ήταν σύζυγος του Ρωμαίου Μαξιμιανού Αυτοκράτορα της Δύσης. Είχαν δύο (ή κατ' άλλους τρία) παιδιά: τον Μαξέντιο, τη Φαύστα (σύζυγο του Κωνσταντίνου Α΄) (και ίσως τη Φλαβία Μαξιμιανή Θεοδώρα, η οποία πιθανόν να ήταν κόρη της από προηγούμενο γάμο). 

Η Ευτροπία απεβίωσε μετά από το 325, μετά από τα παιδιά της, με εξαίρεση ίσως τη Φαύστα. Σύμφωνα με κάποιες πηγές, είχε γίνει Χριστιανή.

## Οικογένεια
Παντρεύτηκε πρώτα τον Αφράνιο αννιβαλιανό ύπατο το 292 και μάλλον είχε τέκνο:
* Φλαβία Μαξιμιανή Θεοδώρα άκμασε το 293, παντρεύτηκε τον Κωνστάντιο Α΄ τον Χλωρό, Ρωμαίο Αυτοκράτορα της Δύσης.

Έπειτα παντρεύτηκε για 2η φορά, με τον Μαξιμιανό Αυτοκράτορα της Δύσης και είχε τέκνα:
* Μαξέντιος 278-312, σφετεριστής Αυτοκράτορας της Δύσης.
* Φαύστα 289-326, παντρεύτηκε τον Κωνσταντίνο Α΄ Αυτοκράτορα της Δύσης, μετά Αυτοκράτορα των Ρωμαίων.

## Παραπομπές


Κατηγορία:Ρωμαίες Αυτοκράτειρες
Οίκος του Νάσσαου

Ο **Οίκος του Νάσσαου** είναι δυναστικός οίκος της Ευρώπης, που μέλη του έγιναν βασιλείς της Ολλανδίας, πρίγκιπες της Οράγγης, μεγάλοι δούκες του Λουξεμβούργου και ένα μέλος του έγινε βασιλιάς της Γερμανίας. Ο οίκος πήρε την ονομασία του από την κυριαρχία που ήταν συνδεδεμένη με το Κάστρο του Νάσσαου που βρίσκεται στο Νάσσαου, Ρηνανία-Παλατινάτο, Γερμανία.

## Η εξέλιξη του Οίκου
Ξεκίνησε από το κάστρο του Νάσσαου, στη σημερινή Ρηνανία-Παλατινάτο της Γερμανίας. Οι κόμητες του Νάσσαου μοίραζαν την επικράτεια στους γιους τους, με αποτέλεσμα τη δημιουργία πολλών κλάδων του Οίκου. Η πρώτη διαίρεση έγινε μεταξύ των δύο γιων του Ερρίκου Β΄ κόμη του Νάσσαου: του Βάλραμ Β΄ και του Όθωνα. O γιος του Βάλραμ Β΄, ο Αδόλφος έγινε βασιλιάς της Γερμανίας και απόγονοί του ήταν οι μεγάλοι δούκες του Λουξεμβούργου το διάστημα 1815-1912. Μέλη αυτού του πρεσβύτερου κλάδου αναγνωρίστηκαν ως δούκες. Ο νεότερος κλάδος του Όθωνα έδωσε τους πρίγκιπες της Οράγγης, που έγιναν βασιλείς της Ολλανδίας το διάστημα 1815-1890.

Το 1985 απεβίωσε ο τελευταίος άρρην απόγονος των Νάσσαου. Απόγονοι εκ θηλυγονίας είναι ο μεγάλος δούκας του Λουξεμβούργου, ο βασιλιάς της Ολλανδίας, κ.ά.

## Οι επιμέρους κλάδοι

**Πρεσβύτερος κλάδος, του Βάλραμ Β΄:**

Βίσμπαντεν-Ίντσταϊν

* Βάιλμπουργκ (μεγάλοι δούκες του Λουξεμβούργου)
** Σάαρμπρυκεν
** Ότβαϊλερ
** Ούζινγκεν

**Νεότερος κλάδος, του Όθωνα Α΄:**

* Ντίλενμπουργκ (πριγκίπων της Οράγγης, κυβερνήτες των Κάτω Χωρών)
** Ζήγκεν
** Ντητς (βασιλείς των Κάτω Χωρών)
** Χάνταμαρ
* Μπάιλσταϊν

## Πρεσβύτερος κλάδος: του Βάλραμ Β΄, μεγάλων δουκών του Λουξεμβούργου

## Νεότερος κλάδος: του Όθωνα Α΄, πριγκίπων της Οράγγης, βασιλέων των Κάτω Χωρών

## Πηγές
* Genealogy of the Middle Ages – House of Nassau
* Nassau-info.de
* Titles of Counts, Princes, and Dukes of Nassau
* 
* Hay, Mark Edward, 'The House of Nassau between France and Independence, 1795–1814: Lesser Powers, Strategies of Conflict Resolution, Dynastic Networks', *The International History Review*, 38/3 (2016), 482–504

## Εξωτερικοί σύνδεσμοι
* 


Κατηγορία:Ρωμαιοκαθολικές οικογένειες
Νασσαου
Κατηγορία:Μοναρχία της Ολλανδίας
Κατηγορία:Νεότερη ιστορία του Λουξεμβούργου
Συμμετοχή του Βελγίου στη Eurovision 1956

Το **[[Βέλγιο]]** ήταν μία χώρα που συμμετείχε στον 1ο '''διαγωνισμό τραγουδιού Eurovision 1956''' με δύο τραγούδια: το "Messieurs les noyés de la Seine" και το "Le plus beau jour de ma vie", αλλά δεν κατάφεραν να κερδίσουν την 1η θέση.

## Εξωτερικοί Σύνδεσμοι
* Eurovision Song Contest History : Participants & Entries Belgium - ESC-History.com 

Κατηγορία:Διαγωνισμός Τραγουδιού Eurovision 1956